section_heading: Reakcija saveznih vlasti
paragraph_text: Jugoslavenske vlasti - savezne i pokrajinske - su za vrijeme krize uporno nastojale zataškati, odnosno sakriti pravo stanje stvari na Kosovu. Uz takva nastojanja se vezuje anegdota o tome da je jedan od partijskih dužnosnika, čuvši da novinska agencija Reuters obavještava međunarodnu javnost o tome da se nešto događa, povikao "Zaustavite Reuters!". O zbivanjima na Kosovu je uspostavljena cenzura ne samo za vanjski svijet, nego i za građane drugih republika i pokrajina.